เหนื่อยบางครั้ง บางครั้งไม่อยากทำไร เหนื่อยอยากแต่อวก กินข้าวน้อยลงแต่บางครั้งหิวกะคือหิวมากก จะมีอาการสั้นๆเป็นบางครั้ง มันเหนื่อยยในท้องๆ หายใจปกติ แต่บางครั้งเหนื่อย กะอยากอวกออกมา
สวัสดีค่ะ อาการรู้สึกเหนื่อยบางครั้ง ไม่ค่อยอยากทำอะไร กินได้น้อยลง คลื่นไส้ อยากจะอาเจียนนั้น อาจจะเกิดจาก อาหารเป็นพิษมักเป็นเฉียบพลัน อาจมีปวดท้อง ถ่ายเหลวด้วยได้ การมีลำไส้อักเสบหรือติดเชื้อ การมีกระเพาะอาหารอักเสบหรือแผลในกระเพาะอาหารที่กำเริบเช่นจากชนิดของอาหารที่รับประทานเข้าไป หรืออาจเกิดจาก อิทธิพลของฮอร์โมนที่สร้างจากรกในหญิงตั้งครรภ์ การมีความดันในสมองสูงมักเกิดเมื่อมีเลือดออกในสมอง เป็นต้นในเบื้องต้น ดื่มน้ำมากๆ พักผ่อนให้เพียงพอ รับประทานอาหารอ่อนๆและสุกสะอาดให้ตรงเวลา 3 มื้อ กินยาแก้คลื่นไส้ก่อนมื้ออาหารได้ และควรจะไปพบแพทย์ถ้าอาการเป็นมากขึ้นเรื่อยๆ คลื่นไส้ตลอดจนกินอะไรไม่ได้เลย ปวดท้องมาก หรือมีไข้ร่วมด้วย